Намеснік дырэктара па вучэбнай рабоце сярэдняй школы № 43 Магілёва Таццяна Віктараўна Драздова прадставіла канцэптуальныя падыходы да арганізацыі інавацыйнай дзейнасці ва ўстанове, распрацоўкі і апрабацыі аўтарскіх электронных сродкаў навучання і выхавання на I ступені агульнай сярэдняй адукацыі. Творчыя педагогі школы пазнаёмілі ўдзельнікаў семінара са зместам і магчымасцямі наступных аўтарскіх ЭСН настаўнікаў пачатковых класаў: “Электронны трэнажор па прадмеце “Чалавек і свет” у 4 класе” Святланы Уладзіміраўны Ганчаровай, “Птушкі роднага краю” Антаніны Нілаўны Чарнегінай, “Беларускія народныя святы і традыцыі” Алены Іванаўны Цітаевай.